ພົບ 32 ສົບ ໃນການ ສັງຫານໝູ່ ຄັ້ງໃໝ່ ຢູ່ເມັກຊິໂກ
ການສັງຫານໝູ່ຄັ້ງໃໝ່ ໃນຄວາມຮຸນແຮງ ຢູ່ຫົວເມືອງແຄມທະເລ ຂອງເມັກຊິໂກ ເອົາຊີວິດຄົນໄປ 32 ຄົນ.
ກອງທັບເຮືອຂອງເມັກຊິໂກກ່າວວ່າໄດ້ມີການຄົ້ນພົບສົບຄົນຕາຍ 32 ສົບທີ່ລັດ Veracrutz ທາງພາກຕາເວັນອອກຂອງປະເທດບ່ອນທີ່ສົບຄົນຕາຍຫຼາຍສິບສົບໄດ້ຖືກນຳໄປຖິ້ມລົງຕາມ ທາງໃນຕອນກາງເວັນແສກໆໃນເດືອນແລ້ວນີ້ ສົບເຫຼົ່ານີ້ ໄດ້ຖືກພົບເຫັນໃນວັນພະຫັດວານນີ້ ຢູ່ໃນເຮືອນ 3 ຫຼັງ ທີ່ຕັ້ງຢູ່ໃນບໍລິເວນອ່າວ ແຄມຝັ່ງທະເລຊຶ່ງໃນໄລຍະລ່າສຸດນີ້ໄດ້ກາຍເປັນຈຸດສຳຄັນຂອງສົງຄາມຄ້າຢາເສບຕິດທີ່ໂຫດ ຮ້າຍຮຸນແຮງ ພວກເຈົ້າໜ້າທີ່ສົງໄສວ່າ ກຸ່ມຄ້າຢາເສບຕິດ Zetas ທີ່ມັກໃຊ້ຄວາມຮຸນແຮງ ເປັນຜູ້ຮັບຜິດ ຊອບກ່ຽວກັບຊາກສົບຂອງ 35 ຄົນ ທີ່ພົບເຫັນໃນເດືອນແລ້ວ ຊຶ່ງໄດ້ຖືກນຳໄປຖິ້ມໄວ້ໃນ ທາງຫຼາຍທີ່ສຳຄັນສາຍນຶ່ງຂອງເມືອງ Veracrutz ປະທານາທິບໍດີ Filipe Calderon ໄດ້ສົ່ງຕຳຫຼວດຂອງລັດຖະບານກາງແລະກຳລັງຮັກສາ ຄວາມສະຫງົບໄປຍັງເມືອງ Veracrutz ແລ້ວ ມີຫຼາຍກວ່າ 40,000 ຄົນໄດ້ຖືກຂ້າຕາຍຢູ່ທີ່ເມັກຊິໂກ ນັບແຕ່ປະທານາທິບໍດີ Calderon ເລີ່ມໃຊ້ກຳລັງທະຫານເຂົ້າປາບປາມການຄ້າຢາເສບຕິດທີ່ຜິດກົດໝາຍໃນປີ 2006